**COVID-19 RETNINGSLINJER**

**FERIEOPHOLD 2021**

Opdateret 10. juni 2021

**INDHOLD**

[COVID-19: RETNINGSLINJER FOR FERIEOPHOLD 2021 3](#_Toc74213801)

[FOREBYGGELSE AF SMITTESPREDNING 3](#_Toc74213802)

[CORONAPAS 3](#_Toc74213803)

[Værnemidler til familierne 3](#_Toc74213804)

[Værnemidler til de frivillige 4](#_Toc74213805)

[FORSAMLINGSFORBUD 4](#_Toc74213806)

[HÅNDTERING AF SYGDOM 4](#_Toc74213807)

[RENGØRING 4](#_Toc74213808)

[TOILET- OG BADEFACILITETER 4](#_Toc74213809)

[TRANSPORT 4](#_Toc74213810)

[AKTIVITETER 5](#_Toc74213811)

COVID-19: RETNINGSLINJER FOR FERIEOPHOLD 2021  
*Forudsætningen for gennemførelse af ferieopholdet 2021 er, at sundhedsmyndighedernes anbefalinger efterleves for at undgå smittespredning. Retningslinjerne for ferieophold er i fuld overensstemmelse med regeringens og sundhedsmyndighedernes anbefalinger og retningslinjer og bliver tilrettet løbende, så de til enhver tid opfylder kravene. Dog er der enkelte anbefalinger som vi internt beder alle ferieleder sikre opfyldes.*

*Det betyder, at alle - både frivillige og familierne - har et stort ansvar i forhold til at sikre, at initiativerne til at sikre, at smittespredningen minimeres, og at behovet for afstand mellem mennesker - og fortsat skærpet fokus på hygiejne respekteres. Efterleves retningslinjerne ikke kan det medføre bortvisning fra ferieopholdet.*

*Det er ikke muligt at lave udtømmende og detaljerede retningslinjer for alle situationer på et ferieophold, hvorfor Hovedkontoret henstiller til, at man med afsæt i disse retningslinjer udviser rettidig omhu og sund fornuft under ferieopholdet. Som frivillig kan du løbende få et overblik over alle gode råd og regler for området* [*her*](https://coronasmitte.dk/raad-og-regler)*.*

FOREBYGGELSE AF SMITTESPREDNING  
Som udgangspunkt skal alle på ferieopholdet efterleve sundhedsmyndighedernes generelle anbefalinger om hygiejne, om at holde behørig afstand og om hensigtsmæssig adfærd i øvrigt. Gældende retningslinjer tager afsæt i den politiske aftale som er indgået pr. 10. juni med en række lempelser gældende fra 11. juni 2021.

COVID-19-smitten er ikke luftbåren, men sker gennem dråbe- og kontaktsmitte (ex. via host og nys, samt ved at spyt og snot). Risikoen for kontaktsmitte mindskes ved god håndhygiejne samt hyppig rengøring af kontaktpunkter som f.eks. dørhåndtag.

Det betyder, at alle familier og frivillige skal:

* vaske hænder grundigt eller benytte håndsprit flere gange i løbet af dagen
* hoste eller nyse i ærmet
* så vidt muligt undgå håndtryk, kindkys og kram (dog ikke egne børn)
* være ekstra opmærksom på rengøring
* holde afstand – og bed andre at tage hensyn

Hold derfor afstand mellem feriegæsterne, vi anbefaler minimum 1 meters afstand overholdes til andre i det offentlige rum, når det er muligt (glæder dog ikke egen familie).

*Generelt forsigtighedsprincip:*Hold mindst 2 meters afstand i situationer, hvor der kan være øget risiko for dråbesmitte, eller hvor et forsigtighedsprincip tilsiger et særligt hensyn, som eksempelvis.:

* ved aktiviteter med kraftig udånding f.eks. sang, råb, fysisk anstrengelse m.v.
* ved aktiviteter i bevægelse f.eks. boldspil, rutsjebane m.v.

# CORONAPAS

Alle deltagere samt de frivillige på et ferieophold skal kunne fremvise gyldigt Coronapas eller negativ test, som maksimalt er 96 timer gammel ved ankomst til fælles bustransport eller feriested.

Dette krav opretholdes under hele ferieopholdet, selvom der er forskellige bestemmelser for ”foreninger” og ”ferieophold” i de seneste retningslinjer.

Børn under 15 år er undtaget.

**VÆRNEMIDLER**

Værnemidler til familierneDer stilles værnemidler til rådighed for familierne i form af både mundbind og håndsprit. Det er dog ikke længere krav om brug af mundbind/visir.

Værnemidler til de frivilligeDer er værnemidler til alle frivillige på ferieopholdene, herunder håndsprit, engangshandsker, mundbind og beskyttelsesbriller. Værnemidler sendes direkte til ferieleder (- eller alternativt feriesteder) forud for ferieopholdet.

# FORSAMLINGSFORBUD

For sommerferielejre gælder det, at forsamlingsforbuddet er pr. 14. juni 2021 500 personer idendørs og 500 personer udendørs.

HÅNDTERING AF SYGDOM  
Familie/frivillig der har symptomer på COVID-19 skal hurtigst isoleres i ferieboligen eller andet sted hvis anvist af myndighederne.

Familie/frivillig må vende tilbage, når mistanke om smitte er udelukket ved test.

Familie/frivillig der af særlige årsager ikke kan tage hjem, skal sættes i karantæne på feriestedet, indtil 48 timer efter symptomerne er ophørt.

Bliver en familie/frivillig konstateret smittet med COVID-19, skal alle der har været i kontakt med familie/frivillig hurtigst muligt adviseres og testes, også de skal gå i isolation indtil mistanke om smitte er udelukket.

Der kan forekomme ændringer af anbefalingerne til håndtering af COVID-19. Hovedkontoret sørger for løbende at holde ferielederne orienteret om opdatering af retningslinjer.

RENGØRING

Det er feriecenteret som helt og holdent har ansvaret for fællesområder på feriecentrene, og det er de frivillige/familierne, der har ansvaret for egen feriebolig.

Kun forældre og børn fra samme familie må opholde sig på hinandens værelser.

Daglige rutiner for familierne:

* udluftning af værelse dagligt med gennemtræk i 10 minutter
* værelserne ryddes op og rengøres dagligt af familierne
* rengøring/oprydning af fællesarealer dagligt.

Rengøring med vand og sæbe er i udgangspunktet tilstrækkeligt.

TOILET- OG BADEFACILITETER  
Toilet- og badefaciliteter skal deles af færrest mulige familier på feriestedet. Brusenicher og armaturer på toiletterne bør aftørres efter brug.

Familier/frivillige bør i videst mulig omfang kun benytte sig af toilet/badefaciliteter i egen feriebolig.

Ved brug af fælles faciliteter skal feriestedets eller aktivitetsstedets anvisninger følges.

TRANSPORT  
Til/fra feriestedet

For transport til/fra feriestederne med bus eller offentlig transport, samt hvis der lejes der bus i løbet af ugen til udflugter, skal de gældende retningslinjer for transport til enhver tid efterleves. Familierne skal anvende mundbind og gerne medbringe hånddesinfektion eller vådservietter. Indlæg hvis muligt pauser undervejs, brug disse til at lufte ud og aftørre kontaktflader.

Krav om brug af mundbind under transport gælder kun stående rejsende, men vi anbefaler fortsat at alle bærer mundbind under fællestransport i tilknytning til ferieopholdet.

Der udover gælder også at man følger sundhedsmyndighedernes generelle anbefalinger om hygiejne, om at holde behørig afstand og om hensigtsmæssig adfærd i øvrigt.

AKTIVITETER  
Ved aktiviteter skal der være ekstra stor opmærksomhed på nedenstående anbefalinger:

* udendørs aktiviteter indrettes så vidt muligt forskudt således, at mange deltagere ikke har aktiviteter på samme tid.
* der bør være stor opmærksomhed på særligt hygiejne og forebyggelse af kontaktsmitte i forbindelse med idræt og andre tilsvarende aktiviteter med bevægelse og fysisk kontakt.

I situationer hvor det er vanskeligt eller umuligt at overholde den generelle anbefaling om 1 meters afstand~~)~~ eller regulere afstanden til de andre deltagere, er det vigtigt, at I overvejer tiltag, der kan minimere eller reducere varigheden af kontakter særlig ansigt-til-ansigt kontakt.

Mellem de forskellige aktiviteter skal familierne vaske/spritte hænder.

Vigtigst af alt, ingen kan forvente at vi kan tilbyde et ferieprogram som vi kender det fra tidligere, og vi tænker at alle har forståelse for og vil respektere dette.

**LØBENDE OPDATERING AF VEJLEDNINGEN**

Der kan forekomme ændringer af anbefalingerne til håndtering af COVID-19.

Hovedkontoret sørger for løbende at holde ferielederne orienteret om opdatering af retningslinjer, såfremt disse ændres før eller under ferieopholdet.

**OBS:** Som ferieleder eller frivillig på et ferieophold har du altid mulighed for at konsultere myndighederne for gode råd og vejledning via myndighedernes fælles coronahotline på telefon 70 200 233.